Landsmót hagyrðinga undir heitinu Bragaþing á Blönduósi Árlegt Landsmót hagyrðinga verður haldið í Félagsheimilinu á Blönduósi að kvöldi laugardagsins 1. september næstkomandi undir yfirskriftinni : Bragaþing á Blönduósi . Landsmót hagyrðinga eru kvöldsamkomur með borðhaldi og þjóðlegum skemmtiatriðum , sem að hluta eru skipulögð og undirbúin , auk þess sem mótsgestir hafa fram að færa í bundnu máli . Að loknu borðhaldi er svo stiginn dans . Landsmótin eru opin öllu fólki sem ánægju hefur af góðum vísum , hvort sem það telur sig til hagyrðinga eða ekki . Dagskrá Landsmótins á Blönduósi 1. sept. : Veisluréttir á hlaðborði : Forréttir ; Toscanakryddað lambalæri ; Kaffi og konfekt • Heiðursgestur og ræðumaður : Hjálmar Jónsson • Veislustjóri : Ósk Þorkelsdóttir • Söngstjóri : Ingi Heiðmar Jónsson • Skemmtiatriði að hætti hagyrðinga og kvæðamanna • Dans við harmónikuleik eftir borðhald Tilkynna þarf þátttöku í síðasta lagi 28. ágúst : Einar Kolbeinsson ek@emax.is s . 892 7172 , stefan.vilhjalmsson@lbs.is hs . 462 2468 , gsm 898 4475 . Að sjálfsögðu er frjálst að yrkja um hvaðeina á landsmótunum en venja er að tilgreina 2 - 3 sérstök yrkisefni fyrirfram . Í ár eru þau þessi : o Löggæsla í Húnaþingi o Hvernig á hann / hún að vera ( draumadísin / draumamaðurinn ) ? Hvet ég sérhvern hagyrðing að heiðri sínum gæta og Blönduóss á Bragaþing með blöndukút að mæta . Þessi Bragaþing hófust á Skagaströnd 1989 með tíu manna teiti á Hótel Dagsbrún og það síðasta var á Hólmavík 2006 . Þau eru haldin til skiptis í landsfjórðungunum og í Landnámi Ingólfs . Í Landsnefnd hagyrðingamóta eru Stefán Vilhjálmsson , Akureyri , Þorsteinn Bergsson Unaósi , Ragnar Böðvarsson Selfossi , Sigrún Haraldsdóttir Reykjavík ( Landnámi Ingólfs ) og Jón Jónsson Kirkjubóli í Steingrímsfirði . Árlegu hagyrðingamótin hafa verið haldiná eftirtöldum stöðum : 1989 Skagaströnd , 1990 Hveravöllum , 1991 Laugum í Dalasýslu , 1992 Skúlagarði , 1993 Hallormsstað , 1994 Flúðum , 1995 Bændahöllinni , 1996 Núpi í Dýrafirði , 1997 Varmahlíð í Skagafirði , 1998 Seyðisfirði , 1999 Laugalandi í Holtum , 2000 Akogeshúsinu í Rvk. , 2001 Hvanneyri , 2002 Akureyri , 2003 Djúpavogi , 2004 Hvolsvelli , 2005 Bændahöllinni , 2006 Hólmavík og 1. sept. 2007 á Blönduósi .